hotchpotch/miracl-hf-unified huggingface dataset:
Markus Hallasuo
Markus Hallasuo (s. 11. lokakuuta 1996 Nurmo) on suomalainen pesäpalloilija, joka edustaa Superpesiksessä pelaavaa Koskenkorvan Urheilijoita.
Hallasuo on Nurmon Jymyn kasvatti. Lyöjäjokerina pelaava Hallasuo on edustanut Lännen B-poikia Itä-Länsi-ottelussa kahdesti vuosina 2013 ja 2014 sekä A-poikien ottelussa kolmesti vuosina 2015, 2016 ja 2017.
Wild cat vuoristorata
Wild cat (suom. "Villikissa") oli saksalaisen teräsvuoristoratojen suuren isän Anton Schwarzkopfin 1924 - 2001 valmistama ja Buro stengel -työtiimin suunnittelema kolmea eri kokoa saatavilla ollut vuoristorata. Wild catista valmistettiin suurimmasta pienimpään yhteensä 30 kappaletta. Isoimman pohjakoko 65 m x 22 metriä, radan pituus 620 m ja korkeus 14.5 m. Keskikokoinen 54 x 20 metriä, radan pituus 480 metriä ja korkeus 13.5 m. Pienintä valmitettiin vain muutaman yksilön verran ja se on selvästi pienin 45 x 15 metriä, ja korkeus 10.5 metriä. Näitä toimii yhä monessa huvipuistossa ympäri maailmaa. Wild cat oli ensimmäinen täysiverinen vuoristorata, minkä Schwarzkopf valmisti. Tuotanto käynistettiin 1964.
Samsung Z2
Samsung Z2 on Samsungin 29. elokuuta 2016 julkaisema älypuhelin, jossa on esiasennettuna Tizen -käyttöjärjestelmä.
Samsung Z2 -älypuhelimessa on 4-tuumainen näyttö WVGA-resoluutiolla.
Laitteesta löytyy 4-ydin-prosessori. Laitteessa on 1 Gigatavu RAM-muistia ja 8 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.
Laitteessa on 5 Megapikselin takakamera. Etukameran tarkkuus on puolestaan 0,3 Megapikseliä.
Videokuvaus voidaan tehdä 720p (HD) -resoluutioilla 30fps.
Julkaisuhetkellä laitteessa oli esiasennettuna Tizen.
https://www.phonearena.com/phones/Samsung-Z2_id10211
Samsung Galaxy J7
Samsung Galaxy J7 on Samsungin 23. heinäkuuta 2015 julkaisema älypuhelin, jossa on esiasennettuna Android 5.1 "Lollipop" -käyttöjärjestelmä.
Samsung Galaxy J7 -älypuhelimessa on 5,5-tuumainen näyttö HD-resoluutiolla.
Laitteesta löytyy Qualcomm Snapdragon 615 8939-prosessori. Laitteessa on 1,5 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.
Laitteessa on 13 Megapikselin takakamera. Etukameran tarkkuus on puolestaan 5 Megapikseliä, jonka lisäksi edessä on myös LED-salama.
Videokuvaus voidaan tehdä 1080p (Full HD) -resoluutioilla 30fps.
Julkaisuhetkellä laitteessa oli esiasennettuna Android 5.1 "Lollipop".
Myöhemmin laitteeseen on tullut päivitys Android 6.0 "Marshmallow" -versioon.
https://www.phonearena.com/phones/Samsung-Galaxy-J7_id10042
Ratinan lasitehdas
Ratinan lasitehdas toimi Tampereella Ratinanniemen kärjessä vuosina 1874–1877. J. L. Hammarénin perustama tehdas valmisti ikkunalasia ja pulloja.
Ratinan tehdas lopetti toimintansa jo kolmen vuoden kuluttua vaikeassa markkinatilanteessa.
Samsung Galaxy J7 (2016)
Samsung Galaxy J7 (2016) on Samsungin 15. huhtikuuta 2016 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä.
Samsung Galaxy J7 (2016) -älypuhelimessa on 5,5-tuumainen näyttö HD-resoluutiolla.
Laitteesta löytyy Samsungin oma Exynos 7 Octa 7870-prosessori. Laitteessa on 2 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 128 Gigatavun microSD-kortilla.
Laitteessa on 13 Megapikselin takakamera. Etukameran tarkkuus on puolestaan 5 Megapikseliä, jonka lisäksi edessä on myös LED-salama.
Videokuvaus voidaan tehdä 1080p (Full HD) -resoluutioilla 30fps.
Julkaisuhetkellä laitteessa oli esiasennettuna Android 6.0 "Marshmallow".
Myöhemmin laitteeseen on tullut päivitys Android 7.0 "Nougat" -versioon.
https://www.phonearena.com/phones/Samsung-Galaxy-J7-2016_id10008
Metsäkylän lasitehdas
Metsäkylän lasitehdas toimi Karjalan kannaksella Uudellakirkolla niin sanotun Vanhan Suomen alueella vuosina 1765–1782. Tehdas valmisti ikkunalasia läheisen Pietarin kaupungin markkinoille.
Metsäkylän tehdas lopetti toimintansa riitojen tuloksena vararikkoon vuonna 1782.
Ralph King-Milbanke
Ralph Gordon Noel King-Milbanke, Lovelacen 2. jaarli (2. heinäkuuta 1839 – 28. elokuuta 1906) oli brittiläinen aatelinen.
Ralph Gordon Noel King syntyi vuonna 1839. Hänen vanhempansa olivat Ada Lovelace ja William King-Noel. Hänen nimensä muutettiin vuonna 1860 muotoon Ralph Gordon Noel King-Noel ja vuonna 1861 muotoon Ralph Gordon Noel King-Milbanke.
Ada Lovelace oli kuollut vuonna 1852. Ralphia kasvatti tämän jälkeen hänen isoäitinsä Lady Byron. King-Milbanke oli kahdesti naimisissa. Hänen ensimmäinen vaimonsa oli Fannie Heriot ja toinen vaimonsa poliitikko James Stuart-Wortleyn tytär Mary Caroline Stuart-Wortle. King-Milbankesta tuli Lovelacen 2. jaarli, kun hänen isänsä William King-Noel kuoli vuonna 1893.
King-Milbanke julkaisi vuonna 1905 teoksen "Astarte", johon hän oli kerännyt materiaalia yli kolmen vuosikymmenen aikana. Siinä hän pyrki puhdistamaan isoäitinsä maineen ja paljastamaan Lady Byronin, Lord Byronin ja Augusta Leigh’n väliset suhteet.
Kukkolan lasitehdas
Kukkolan lasitehdas toimi Karjalan kannaksella Johanneksen pitäjässä vuosina 1771–1822. Tehdas valmisti ikkunalasia ja peililasia Venäjän markkinoille.
Vuonna 1822 tehtaan lasinvalmistus siirrettiin vuonna 1788 perustetun Rokkalan lasitehtaan yhteyteen. Rokkalan lasitehdas toimi vuoteen 1920 saakka jolloin sen lasinvalmistus siirrettiin 1892 perustetulle Kirkkoniemen lasitehtaalle joka puolestaan lopetti toimintansa ikkunalasivalmistuksessa vallinneen kovan kilpailun takia vuonna 1926. Kaikki kolme tehdasta olivat alunperin valmistaneet ikkuna- ja peililasia Venäjän markkinoille.
Jermilän lasitehdas
Jermilän lasitehdas toimi Karjalan kannaksella Uudellakirkolla niin sanotun Vanhan Suomen alueella vuosina 1783–1820. Tehdas valmisti ikkunalasia Venäjän markkinoille ja lisäksi valmistettiin talouslasia ja pulloja.
Jermilän tehdas lopetti toimintansa vuonna 1820. Tehtaan tarvitseman puun saatavuus oli heikentynyt ja hinta kallistunut sen jälkeen Uudenkirkon pitäjään perustettiin myös Leistilän lasitehdas vuonna 1801 ja Jäppilän lasitehdas vuonna 1802.
Leistilän lasitehdas
Leistilän lasitehdas toimi Karjalan kannaksella Uudellakirkolla niin sanotun Vanhan Suomen alueella vuosina 1801–1865. Tehdas valmisti ikkunalasia Venäjän markkinoille.
Leistilän tehdas lopetti toimintansa vuonna 1865. Tehtaan tarvitseman puun saatavuus oli heikentynyt ja hinta kallistunut sen jälkeen Uudenkirkon pitäjään perustettiin myös Jäppilän lasitehdas vuonna 1802.
Jäppilän lasitehdas
Jäppilän lasitehdas toimi Karjalan kannaksella Uudellakirkolla niin sanotun Vanhan Suomen alueella vuosina 1802–1846. Tehdas valmisti väritöntä ikkunalasia Venäjän markkinoille ja lisäksi vihreää tuhkalasia Suomen markkinoille.
Jäppilän tehdas lopetti toimintansa vuonna 1846. Tehtaan tarvitseman puun saatavuus oli heikentynyt ja hinta kallistunut sen jälkeen Uudenkirkon pitäjään perustettiin myös Leistilän lasitehdas vuonna 1801. Jäppilän tehdas oli jo 1830-luvulla muutamia vuosia suljettuna omistajien perintöriitojen takia.
Team Peltonen
Team Peltonen on suomalainen maastohiihtotalli, joka osallistuu Ski Classics -sarjaan. Joukkueenjohtajana toimii Pasi Vuori. Talli on nimetty pääsponsorinsa Peltonen-suksimerkin mukaan.
Sandnäsin lasitehdas
Sandnäsin lasitehdas toimi Munsalassa vuosina 1847–1890. Tehdas valmisti ikkunalasia sekä pulloja ja talouslasia.
Sandnäsin tehdas lopetti toimintansa kannattamattomana vuonna 1890.
Kuvaskankaan lasitehdas
Kuvaskankaan lasitehdas toimi Merikarvialla vuosina 1860–1884. Tehdas valmisti ikkunalasia, pulloja sekä yksinkertaista talouslasia (viilivateja, lasipurkkeja, oluttuoppeja ym.).
Kuvaskankaan tehdas lopetti toimintansa kannattamattomana vuonna 1884 pääomien ja investointien puutteeseen. Tehtaan vaikeudet olivat alkaneet jo 1860-luvun katovuosina. Merikarvialla toimi samaan aikaan myös Harjun lasitehdas joka lopetti toimintansa jo 1874.
Maailmanloppu (vuoden 1916 elokuva)
Maailmanloppu () on vuonna 1916 valmistunut tanskalainen mykkäelokuva. August Blomin ohjaaman katastrofielokuvan pääosia esittävät Olaf Fønss, Carl Lauritzen, Ebba Thomsen ja Johanne Fritz-Petersen.
Maahan iskeytyvä komeetta lähestyy pohjoiseurooppalaista kaivoskaupunkia. Kansa keräytyy rukoilemaan kiertävän saarnamiehen johdolla, työläiset kapinoivat ja keinottelulla rikastunut teollisuusmies juhlii menestystään. Komeetan aiheuttamasta hävityksestä selviytyvät vain Edith ja hänen rakastettunsa Reymers, jotka onnistuvat lopulta löytämään toisensa.
Nordisk Films Kompagnin tuottama "Maailmanloppu" on elokuvahistorian ensimmäinen pitkä apokalyptinen elokuva. Sen taustalla ovat tuhatvuotinen eskatologinen perinne, tieteisfiktion tulevaisuudennäyt, ihmiskuntaa vuonna 1910 säikäyttänyt Halleyn komeetta ja ensimmäisen maailmansodan synnyttämä huoli maailman tuhoutumisesta. Sodan aiheuttamat rajoitukset saivat tanskalaiset elokuvatuottajat kiinnostumaan näyttäviä erikoistehosteita sisältävien katastrofi- ja tieteiselokuvien tekemisestä.
"Maailmanloppu" oli aikanaan valtava menestys etenkin poikkeuksellisen vaikuttavien erikoistehosteidensa ansiosta. Sen rakkausjuonet, uskonnolliset ainekset ja yhteiskuntakritiikki tuntuvat nykynäkökulmasta vähemmän onnistuneilta. Apokalyptisen elokuvan tiennäyttäjän vaikutus on havaittavissa varsinkin Abel Gancen "La fin du mondessa" (1931).
Elokuvaa esitettiin Suomessa alkuvuodesta 1917. Sen suomenkielisiä nimiä olivat "Suuri hävitys", "Suuri katastroofi", "Suuri hävityksen päivä" ja "Suuri pyrstötähti eli Hävityksen päivä".
Tanskan elokuva-instituutissa vuonna 2006 restauroitu "Maailmanloppu" on julkaistu DVD:llä yhdessä Holger-Madsenin "Avaruuslaivan" (1918) kanssa. Elokuvat on varustettu englanninkielisellä tekstityksellä ja Ronen Thalmayn pianomusiikilla.
Kia Avella
Kia Avella on Kian vuosina 1994–2000 valmistama pieni henkilöautomalli. Se suunniteltiin Kian ja Fordin välisessä yhteistyössä, ja autoa myytiin myös nimellä Ford Festiva (Pohjois-Amerikassa Ford Aspire). Avellan korvaajaksi tuli Kia Rio.
Moottoreina autossa käytettiin Mazdan 1,3- ja 1,5-litraisia bensiinimoottoreita.
Harjun lasitehdas
Harjun lasitehdas toimi Merikarvialla vuosina 1860–1874. Tehdas valmisti vihreästä lasimassasta ikkunalasia, pulloja sekä yksinkertaista talouslasia. Tehdas sijaitsi Merikarvian Alakylän Stupilan talon maalla nykyisen valtatie 8:n varrella lähellä Tuorilaa.
Harjun tehdas lopetti toimintansa kannattamattomana vuonna 1874. Tehtaan vaikeudet olivat alkaneet jo 1860-luvun katovuosina. Merkarvialla toimi samaa aikaan myös Kuvaskankaan lasitehdas joka lopetti toimintansa 1884.
Radikaali keskusta
Radikaali keskusta eli äärikeskusta (myös radikaali sentrismi) on politiikan tutkimuksen käsite, jolla viitataan joihinkin radikaaleihin keskustalaisiin poliittisen kirjon ulottuvuuksiin.
Radikaali sentrismi yhdistelee sekä vasemmiston että oikeiston näkemyksiä . Kyse ei ole kuitenkaan keskitien politiikasta vaan laajemmista näkymistä. Käytännölliset ratkaisut ja radikalismille tyypillinen järjestelmien uudistaminen ovat sille tärkeitä. Keskustaradikaaleihin aatteisiin kuuluu eräänlainen riippumattomuus. Käsitteen siinä merkityksessä, jossa sitä on käytetty poliittisessa keskustelussa ainakin Yhdysvalloissa ja Yhdistyneessä kuningaskunnassa, siinä yhdistyvät yhteiskunnallinen suvaitsevaisuus ja jyrkkä talouskuri, toisin sanoen politiikkaa, jossa poliittis-taloudellisilla toimenpiteillä pyritään vähentämään valtion tulojen alijäämää.
Suomessa käsitettä "äärikeskusta" ovat aiemmin käyttäneet Keskusta-puolueen sisäisessä aatepoliittisessa keskustelussa Juha Kuisma ja Alpo Rusi vuonna 1980 ilmestyneessä kirjassa "Avaus äärikeskustaan".
Urho Kekkosen luonnehditaan olleen keskustaradikaali.
Karan lasitehdas
Karan lasitehdas toimi Riihimäellä vuosina 1918–1921. Tehdas valmisti apteekki- ja talouslasia erikoistuen hiottujen ja etsattujen lampunlasien valmistukseen.
Karan lasitehtaan toiminta päättyi konkurssiin. Konkurssipesän osti Riihimäen lasitehdas.
Rauman lasitehdas
Rauman lasitehdas toimi Raumalla vuosina 1910–1925. "Suomen Lasiteollisuus Oy" nimellä toiminut tehdas valmisti ikkunalasia. Tehdas sijaitsi Korkeakarin saarella Rauman sataman edustalla. Tehtaan paikalle rakennettiin myöhemmin Hollmingin Rauman telakka.
Ikkunalasimarkkinoilla vallinnut kilpailu johti hintojen laskuun ja Rauman lasitehdas joutui sen vuoksi talousvaikeuksiin. Vuonna 1916 sen osti Suomen Akkunalasikonttori joka siirsi sitten Raumalle Nuutajärven lasitehtaan ikkunalasituotannon. Rauman lasitehtaan toiminta jatkui vuoteen 1925 saakka vaikka tuotannossa olikin katkoja tulipalojen takia vuosina 1920 ja 1924. Käsityönä ikkunalasia valmistanut Rauman lasitehdas lopetti toimintansa kun vuonna 1922 perustettu Lahden lasitehdas otti käyttöön ikkunalasin koneellisen valmistuksen vuonna 1926.
My Little Pony: Elokuva
My Little Pony: Elokuva () on vuonna 2017 ensi-iltansa saanut yhdysvaltalainen lapsille suunnattu animaatioelokuva, joka perustuu "" -animaatiosarjaan. Elokuvassa painotetaan ystävyyden merkitystä. Sen ensi-ilta Suomessa oli 13. lokakuuta 2017.
Elokuvassa esiintyy useita "My Little Pony: Ystävyyden taikaa"-animaatiosarjasta tuttuja hahmoja, kuten Twilight Sparkle, Applejack, Fluttershy, Pinkie Pie, Rainbow Dash, Rarity ja Spike. Muita hahmoja ovat muun muassa Songbird Serenade, Tempest Shadow, Grubber, Myrskykuningas, Capper, Kapteeni Celaeno, Kuningatar Novo sekä prinsessat Celestia, Luna ja Cadence.
Elokuvan on suomentanut Ilmari Pirttilä, ja suomenkielisen version on ohjannut Aku Hytönen.
Sadie Plant
Sadie Plant (1. tammikuuta 1964 Birmingham, Yhdistynyt kuningaskunta) on brittiläinen filosofi, kulttuuriteoreetikko ja kirjailija.
Sadie Plant syntyi Birminghamissa ja opiskeli Manchesterin yliopistosta, mistä hän valmistui 1989 filosofian tohtoriksi. Tämän jälkeen hän toimi kulttuurintutkimuksenluennoitsijana Birminghamin yliopistossa ja tutkijana Warwickin yliopistossa. Warwickissä hän johti Kyberneettisen kulttuurin tutkimusyksikköä. Plant jätti akateemisen uransa keskittyäkseen kirjoittamiseen.
Plantin ensimmäinen kirja oli "The Most Radical Gesture: The Situationist International in a Postmodern Age", jossa hän tutki Ranskassa 1960-luvulla kehittyneen situationismin keskeisimpiä hahmoja. Plantin vuonna 1997 julkaistu teos "Zeros and Ones: Digital Women and the New Technoculture" käsitteli vielä tuolloin hyvin vähän tutkittua aihetta feminismin ja kyberkulttuurin yhteyksistä. "Writing on Drugs" (1999) on puolestaan teos 1990-luvun puolivälin kyberkulttuurin teemoista.
Espoon lasitehdas
Espoon lasitehdas toimi Espoossa vuosina 1912–1922. Tehdas valmisti viina- ja maitopulloja mutta siirtyi vuonna 1920 valmistamaan ikkunalasia.
Espoon lasitehtaan toiminta päättyi tulipaloon. Sen seuraajaksi tuli vuonna 1922 perustettu Lahden lasitehdas joka otti käyttöön ensimmäisenä Suomessa ikkunalasin koneellisen valmistuksen vuonna 1926.
Marte Mæhlum Johansen
Marte Mæhlum Johansen (s. 5. heinäkuuta 1997) on norjalainen maastohiihtäjä. Hänen seuransa on Østre Toten SL.
Johansenin paras sijoitus Norjan-mestaruuskilpailuissa on viides sija viiden kilometrin vapaan hiihtotavan kisassa Gålåssa 2017.
Johansen voitti nuorten maailmanmestaruuden viiden kilometrin perinteisen hiihtotavan kilpailussa Romanian Rasnovissa 2016 ja yhdistelmäkilpailussa Yhdysvaltain Soldier Hollow’ssa 2017. Lisäksi hän saavutti molemmissa kisoissa yhden hopean: 2016 viestissä ja 2017 viiden kilometrin vapaan hiihtotavan kilpailussa.
Euroopan nuorten olympiafestivaaleilla Liechtensteinin Stegissä 2015 Johansen voitti 7,5 kilometrin perinteisen hiihtotavan kilpailun ja oli mukana toiseksi sijoittuneessa sekaviestijoukkueessa.
Alfred (Saksi-Coburg-Gothan herttua)
Alfred (Alfred Ernest Albert; 6. elokuuta 1844 – 30. heinäkuuta 1900) oli Saksi-Coburg-Gothan herttua vuodesta 1893 kuolemaansa saakka. Hän oli Iso-Britannian kuningatar Viktorian ja Albert Saksi-Coburg-Gothan toiseksi vanhin poika ja neljänneksi vanhin lapsi. Hänet tunnettiin Edinburghin herttuana vuodesta 1866 kunnes seurasi setäänsä Ernest II:ta Saksi-Coburg-Gothan herttuana Saksan keisarikunnassa.
Alfred meni naimisiin Venäjän suurruhtinatar Maria Aleksandrovna Romanovan kanssa 23. tammikuuta 1871 ja he saivat viisi lasta:
My Aim Is True
My Aim Is True on brittiläisen rockmuusikko Elvis Costellon debyyttialbumi, joka julkaistiin vuonna 1977. Albumin tunnetuin kappale on balladi "Alison". Levyltä julkaistiin yhteensä neljä singleä.
Albumi sai sijan 168 Rolling Stonen 500 Greatest Albums of All Time -listalla.
Kaikki kappaleet on kirjoittanut Elvis Costello.
Gwangju (Gyeonggi)
Gwangju (, hanja 廣州市) on kaupunki Etelä-Korean Gyeonggin maakunnassa. Se sijaitsee linnuntietä 29 kilometriä Soulista kaakkoon. Vuonna 2016 kaupungin väkiluvuksi arvioitiin 327 723.
Korolenko (laiva)
Korolenko on Itä-Saksassa vuonna 1954 valmistunut baikalluokan sisävesiristeilijä. Alus toimi vuodesta 1992 lähtien turistien majoituslaivana Viipurin Salakkalahdessa, kunnes se tuhoutui rajussa tulipalossa yöllä 30.-31. heinäkuuta 2017. Laiva oli saanut viranomaisilta käyttökiellon majoittamiseen vuonna 2013.
Laivalla liikennöitiin vuodesta 1964 alkaen Leningradista Moskovaan ja edelleen Donin Rostoviin eteläiselle Venäjälle. Vuonna 1992 aluksen vuokrasi Titanik niminen yhtiö, joka siirsi sen Viipuriin ja ankkuroi hostelliksi Salakkalahden rannalle.
Kommandoverband Jaguar
Kommandoverband Jaguar oli 1944 luotu saksalainen erikoisyksikkö, joka luotiin häiritsemään neuvostojoukkoja sekä levittämään vääriä tietoja linjojen takana. Sille oli annettu neuvostoliittolaisia varusteita kuten esimerkiksi keskiraskaita T-34/85 panssarivaunuja, ja neuvostoliittolaisia univormuja.
Yksikön sotilaat koostuivat venäjän kieltä taitaneista saksalaisista ja Saksan puolelle loikanneista neuvostoliittolaisista. Yksikölle annettiin myös tuntematon määrä MP40 konepistooleja joihin oli asennettu äänenvaimennin.
Aitolasisiivet
Aitolasisiivet (Sesiinae) on lasisiipisten alaheimo, joka sisältää 1 298 kuvattua lajia.
Hanam
Hanam (, hanja 河南市) on kaupunki Etelä-Korean Gyeonggin maakunnassa. Se sijaitsee Hanjoen etelärannalla linnuntietä 21 kilometriä Soulista itään. Vuonna 2016 kaupungin väkiluvuksi arvioitiin 211 101.
Icheon
Icheon (, hanja 利川市) on kaupunki Etelä-Korean Gyeonggin maakunnassa. Se sijaitsee linnuntietä 52 kilometriä Soulista kaakkoon. Vuonna 2016 kaupungin väkiluvuksi arvioitiin 210 359.
Gunpo
Gunpo (, hanja 軍浦市) on kaupunki Etelä-Korean Gyeonggin maakunnassa. Se sijaitsee linnuntietä 23 kilometriä Soulista etelään. Vuonna 2016 kaupungin väkiluvuksi arvioitiin 284 890.
Gwangmyeong
Gwangmyeong (, hanja 光明市) on kaupunki Etelä-Korean Gyeonggin maakunnassa. Sen kaupunkirakenne liittyy lounaasta Soulin rakennuskantaan; kaupunkikeskustojen välimatka on vain 14 kilometriä. Lännessä ja etelässä naapurina on Anyang ja luoteessa Siheung.
Vuonna 2016 kaupungin väkiluvuksi arvioitiin 339 484.
Gimpo
Gimpo (, hanja 金浦市) on kaupunki Etelä-Korean Gyeonggin maakunnassa. Se sijaitsee Soulin luoteisnaapurina; kaupunkikeskustojen välillä on linnuntietä 24 kilometriä. Lännessä ja etelässä Gimpo rajoittuu Incheonin satamakaupunkiin. Idässä naapureina ovat Paju ja Goyang. Pohjoisessa rajan muodostaa Hanjoki, jonka pohjoispuolella on Pohjois-Korea.
Vuonna 2016 kaupungin väkiluvuksi arvioitiin 363 443.
Siheung
Siheung (, hanja 始興市) on kaupunkirakenteeltaan hajanainen kaupunkialue Etelä-Korean Gyeonggin maakunnassa. Se sijaitsee linnuntietä 26 kilometriä Soulista lounaaseen. Vuonna 2016 kaupungin väkiluvuksi arvioitiin 402 888.
Runosmäen koulu
Runosmäen koulu oli Turun Runosmäessä vuodesta 1975 vuoteen 2015 toiminut peruskoulu. Koulurakennus suljettiin sisäilmaongelmien vuoksi joulukuussa 2014, jolloin lapset ja henkilökunta siirtyivät Lyseon ja Pallivahan koulurakennuksiin sekä Kaerlantiellä ja Paltankadulla oleviin päiväkoteihin. Jo 2013 oli tehty päätös Runosmäen koulun lakkauttamisesta 2016, mutta koulun sulkeminen aikaisti lakkautuspäätöstä vuodella niin, että koulun viimeiseksi lukuvuodeksi jäi 2014–2015.
Arkkitehti Pekka Pitkäsen suunnittelemassa, vuosina 1977–1979 valmistuneessa koulurakennuksessa toimi myös päiväkoti. Siinä toimii yhä Turun kaupunginkirjaston sivukirjasto. Betonielementeistä tehtyä harmaata rakennusta piristävät kirkkaan väriset puuosat ikkunoiden alapuolella.
Syksyllä 2015 koulun tiloihin kaavailtiin tilapäisiä hätämajoitustiloja turvapaikanhakijoille, mutta hanke herätti vihamielistä vastarintaa. Joulupäivänä 2015 koulu yritettiin polttaa.
Hwaseong
Hwaseong (, hanja 華城市) on kaupunki Etelä-Korean Gyeonggin maakunnassa. Se sijaitsee linnuntietä 43 kilometriä Soulista etelälounaaseen. Vuonna 2016 kaupungin väkiluvuksi arvioitiin 640 890.
Hwaseong on peltoalalla mitattuna Etelä-Korean peltorikkain kaupunki tai piirikunta. Soulin metron linja 1 kulkee kaupunkialueen läpi (Byeongjeom-asema).
Pyeongtaek
Pyeongtaek (, hanja 平澤市) on kaupunki Etelä-Korean Gyeonggin maakunnassa. Se sijaitsee linnuntietä 65 kilometriä Soulista etelään. Vuonna 2016 kaupungin väkiluvuksi arvioitiin 470 832.
Anyang (Gyeonggi)
Anyang (, hanja 安養市) on kaupunki Etelä-Korean Gyeonggin maakunnassa. Se sijaitsee aivan pääkaupunki Soulin eteläpuolella. Linnuntietä kaupunkikeskustojen välimatka on 19 kilometriä. Vuonna 2016 kaupungin väkiluvuksi arvioitiin 597 414.
Namyangju
Namyangju (, hanja 南楊州市) on kaupunki Etelä-Korean Gyeonggin maakunnassa. Se sijaitsee välittömästi pääkaupunki Soulista itäkoilliseen. Sen muita naapureita ovat lännessä Gurin kaupunki, luoteessa Uijeongbu, pohjoisessa Pocheon, koillisessa Gapyeongin piirikunta, idässä Yangpyeong sekä etelässä Hanam ja Gwangju. Kaupunki sijaitsee tiemaksullisen Soulin kehätien (Expressway No.100) varrella.
Vuonna 2016 kaupungin väkiluvuksi arvioitiin 662 154.
Kaupunginosatasolla Namyangju voidaan jakaa hallinnollisesti seuraavasti: 5 eupiä (Wabu-eup, Jinjeop-eup, Hwado-eup, Jingeon-eup, Onam-eup), 4 myeonia (Byeollae-myeon, Toegyewon-myeon, Sudong-myeon, Joan-myeon) ja 7 dongia (Hopyeon-dong, Pyeongnae-dong, Geumgok-dong, Yangjeong-dong, Jigeum-dong, Donong-dong sekä Byeollaedong). Kullakin kaupunginosalla on oma valtuustonsa, joten kaupunginvaltuuston ohella Namyangjuissa toimii 16 kaupunginosavaltuustoa.
Kaupungin nimikkopuu on mänty, nimikkokukka onnenpensas (Forsythia) ja nimikkolintu palokärki. Palokärki asuu ainakin paikallisen arboretumin alueella.
Bragança (hallitsijasuku)
Bragança eli Braganza on portugalilainen hallitsijasuku, joka hallitsi Portugalin kuningaskuntaa vuosina 1640–1853 ja Brasilian keisarikuntaa vuosina 1822–1889. Myös vuosien 1853–1910 Portugalin hallitsijat lasketaan yleensä osaksi samaa dynastiaa, vaikka he kuuluivat varsinaisesti Saksi-Coburg-Gothan sukuun.
Suvun nimi tulee Bragançan alueella sijaitsevasta keskiaikaisesta Bragançan linnasta. Suvun kantaisä oli Portugalin kuningas Juhana I:n aviottomaksi pojaksi arveltu Alfonso ("Afonso", k. 1461), jolle kuningas Alfonso V antoi vuonna 1442 Bragançan herttuan arvon. Kun Portugali vuonna 1640 uudelleenitsenäistyi Espanjasta, hänen jälkeläisensä, Bragançan kahdeksas herttua João valittiin kuninkaaksi nimellä Juhana IV. Bragançan herttua oli tämän jälkeen Portugalin kruununperijälle kuulunut arvo. Kun Portugalin siirtomaa Brasilia julistautui itsenäiseksi vuonna 1822, sen ensimmäiseksi keisariksi valittiin kuningas Juhana VI:n vanhin poika Pedro I, joka isänsä kuoltua vuonna 1826 luovutti Portugalin kruunun tyttärelleen Maria II:lle. Brasilian valtaistuimen hän luovutti vuonna 1831 alaikäiselle pojalleen Pedro II:lle. Pedro II syöstiin vallasta vuonna 1889 ja hänen kuollessaan vuonna 1891 suvun brasilialainen haara sammui mieslinjalta. Brasilialaisen sukuhaaran viimeinen edustaja oli vuonna 1921 maanpaossa kuollut prinsessa Isabella.
Portugalissa suvun viimeinen hallitsija oli vuonna 1853 kuollut Maria II. Sen jälkeen Portugalia hallitsivat Maria II:n jälkeläiset Pietari V (1853–1861), Ludvig I (1861–1889), Kaarle I (1889–1908) ja Emanuel II (1908–1910), jotka kuuluivat hänen aviomiehensä Ferdinand II:n edustamaan Saksi-Coburg-Gotha-sukuun, mutta jotka lasketaan usein osaksi samaa Bragançan dynastiaa. Vuonna 1910 vallankumouksella syrjäytetty Emanuel II oli Ferdinand II:sta alkaneen Bragança-Saksi-Coburg-Gothan suvun viimeinen edustaja. Varsinainen Bragançan suku jatkui vielä Maria II:n sedän, vuonna 1834 syrjäytetyn vallananastajakuningas Mikaelin ("Don Miguel") jälkeläisistä, jotka ovat käyttäneet Bragançan herttuan arvoa.
Suvun nykyinen päämies on kuningas Mikaelin pojanpojanpoika Duarte Pio de Bragança (s. 1945).
Lincoln Town Car
Lincoln Town Car on full-size-luokan sedan, jota yhdysvaltalainen Lincoln Motor Company valmisti vuosina 1980–2011.
ISO 3166-2:KR
ISO 3166-2:KR on ISO-standardointijärjestön standardi, joka määrittää geokoodit Etelä-Korealle. ISO 3166-2:KR on ISO 3166-2 -standardin osajoukko, joka määrittää yhden erityiskaupungin, kuuden metropolikaupungin, kahdeksan provinssin, yhden itsehallinnollisen provinssin ja yhden itsehallinnollisen kaupungin koodit.
Koodin ensimmäinen osa on ISO 3166-1 -standardin mukainen Etelä-Korean maakoodi "KR" ja toinen osa on aluekohtainen kahdesta numerosta muodostuva tunnus.
Maria I (Portugali)
Maria I (17. joulukuuta 1734 Lissabon – 20. maaliskuuta 1816 Rio de Janeiro, Brasilia) oli Portugalin hallitseva kuningatar vuosina 1777–1816.
Maria I oli kuningas Joosef I:n tytär. Maria nai vuonna 1760 setänsä Pietarin ("Pedro"). Joosef I:n kuoltua helmikuussa 1777 Mariasta tuli varsinainen hallitsija ja hänen aviomiehestään kuningaspuoliso ja kanssahallitsija nimellä Pietari III. Maria I erotti pian valtaan tultuaan pääministeri markiisi de Pombalin, määräsi tämän sisäiseen karkotukseen Pombaliin ja vapautti tämän pääministerikaudella tuomitut poliittiset vangit. Myöhemmin hän kuitenkin armahti de Pombalin karkotuksesta. Maria lakkautti joitain de Pombalin aikana perustettuja kauppayhtymiä, mutta ei pysäyttänyt kaikkia taloudellisia reformeja.
Miehensä Pietari III:n kuoltua vuonna 1786 Maria toimi hallitsijana yksin. Kun myös heidän vanhempi poikansa, kruununprinssi Joosef ("José") kuoli vuonna 1788, Marian mielenterveys alkoi järkkyä. Hän koki tammikuussa 1792 henkisen romahduksen, jonka seurauksena hänet julistettiin mielisairaaksi. Hallitusasioiden hoito annettiin tämän jälkeen hänen nuoremmalle pojalleen Juhanalle, joka vuodesta 1799 oli virallisesti prinssihallitsija, sillä kuningattaren sairautta pidettiin parantumattomana. Napoleonin armeijoiden vallattua Portugalin vuonna 1807 koko kuningasperhe pakeni Brasilian siirtomaahan, jossa Maria kuoli 81-vuotiaana vuonna 1816. Uudeksi hallitsijaksi tuli Marian poika Juhana nimellä Juhana VI.
Ääniase
Ääniase on kovaan äänenvoimakkuuteen, ihmisen kuuloalueen ulkopuolella oleviin infra- tai ultraääniin tai niiden yhdistelmään perustuva ase.
Yhdysvaltain armeijan käytössä on ollut 2000-luvun alusta jopa 151 desibelin äänenvoimakkuudella toimiva LRAD-ase (sanoista "Long Range Acoustic Device", ). LRAD-asetta käytettiin ensimmäisen kerran siviilikäytössä tiettävästi 24. syyskuuta 2009, kun poliisi hajotti mielenosoituksen Pittsburghissa. LRAD-asetta käytetään nykyään yleensä lamautusvälineenä esimerkiksi joukkojenhallinnassa.
Infraääniin eli alle 20 hertsin taajuisiin ääniin perustuvat ääniaseet monia suurikokoisia kaiuttimia, joiden tulee olla lähellä kohdetta. Infraäänet voivat aiheuttaa pahoinvointia, oksentelua ja suolen kontrollin menettämistä. Ultraäänillä eli yli 20 000 hertsin taajuisilla äänillä toimivaan ääniase vaatii melko suuren kaiutinjärjestelmän, joka tulee kohdistaa suoraan kohteeseen. Marraskuusta 2016 huhtikuuhun 2017 Yhdysvaltain useita Kuuban lähetystön diplomaatti epäiltiin joutuneen äänihyökkäyksen kohteeksi. Isossa-Britanniassa Mosquito-nimistä ääniasetta on käytetty rauhanomaisempaan tarkoitukseen: nuorison karkottamiseen 15–18 kilohertsin taajuisilla äänillä, jota yli 25-vuotiaat eivät voi kuulla.
ISO 3166-2:KP
ISO 3166-2:KP on ISO-standardointijärjestön standardi, joka määrittää geokoodit Pohjois-Korealle. ISO 3166-2:KP on ISO 3166-2 -standardin osajoukko, joka määrittää yhden pääkaupungin, yhden erityiskaupungin ja yhdeksän provinssin koodit.
Koodin ensimmäinen osa on ISO 3166-1 -standardin mukainen Pohjois-Korean maakoodi "KP" ja toinen osa on aluekohtainen kahdesta numerosta muodostuva tunnus.
Hietalahden puisto
Hietalahden puisto () on Vaasan Hietalahden kaupunginosan länsiosassa oleva puisto. Sen keskellä on Hietalahden Villa, juhlien pitopaikkana tunnettu vanha puuhuvila 1840-luvulta.
Hietalahden puiston on perustanut 1840-luvun puolessavälissä kaupunginlääkäri Fredric Gabriel Sanmark, joka halusi paeta Vanhan Vaasan haisevaa kanavaa ja huonoa ilmanlaatua meren rannalle. Vaasan palon 1852 koko Vaasan kaupunki rakennettiin uudelleen Hietalahden puiston pohjoispuolelle, mikä tekee Hietalahden puistosta nykyisen merenranta-Vaasan vanhimman puiston ja siellä sijaitsevasta Hietalahden Villasta vanhimman säilyneen rakennuksen. Villan rakennutti 1840-luvulla hovioikeudenasessori Carl Johan Boy, joka oli ostanut puiston maat ja rakennukset Vaasasta pois muuttaneelta Sanmarkilta. Vaasan palon jälkeen maa-alue siirtyi kaupungin omistukseen osana hanketta siirtää palanut kaupunki uuteen paikkaan meren rantaan.
Hietalahden puistossa on yhä jäljellä joitakin lehmuksia ja yksi strobusmänty, jotka rauhoitettiin vuonna 1961. Puistossa on myös koivuja ja vaahteroita sekä mäntyjä ja kuusia, joiden välissä kiemurtelee polkuja. Puisto onkin suosittu ulkoilualue.
Hietalahden puiston vilkkainta aikaa kesti 1880-luvulla ja 1960-luvun lopulle asti, kunnes aivan puiston viereen rakennettiin etelään johtava moottoritie. Puisto oli monien soitto- ja laulujuhlien, sirkusesitysten ja kesäteatterien pitopaikka.
Hietalahden puiston koillisosassa on vuonna 1988 perustettu Vaasan ystävyyskunnille omistettu puisto. Hietalahden puistoon rajoittuu myös Bragen ulkoilmamuseo.
Hävitys (elokuva)
Hävitys () on vuonna 2018 ensi-iltansa saanut brittiläis-yhdysvaltalainen science fiction -jännityselokuva, jonka on käsikirjoittanut ja ohjannut Alex Garland. Se perustuu Jeff VanderMeerin samannimiseen romaaniin vuodelta 2014. Elokuvan pääosissa ovat Natalie Portman, Jennifer Jason Leigh, Gina Rodriguez, Tessa Thompson, Tuva Novotny ja Oscar Isaac.
"Hävitys" sai ensi-iltansa Yhdysvalloissa 23. helmikuuta 2018, ja muualla maailmassa 12. maaliskuuta 2018 Netflixin levittämänä.
Pietari III (Portugali)
Pietari III (5. heinäkuuta 1717 Lissabon – 25. toukokuuta 1786 Ajuda) oli Portugalin kuningatar Maria I:n puoliso ja kanssahallitsija vuosina 1777–1786. Hän oli myös Marian setä.
Pietari III oli kuningas Juhana V:n poika ja kuningas Joosef I:n nuorempi veli. Hän liittyi vuonna 1736 fransiskaaneihin, mutta luopui myöhemmin hengellisestä säädystä. Hän nai heinäkuussa 1760 veljentyttärensä Marian, joka oli myös kruununperillinen. Kun Maria kuningas Joosefin kuoltua helmikuussa 1777 tuli hallitsijaksi, Pietarista tuli Marian kuningaspuoliso ja kanssahallitsija omaan kuolemaansa asti. Hän ei juuri osallistunut maan hallintoon, vaan keskittyi uskonnollisiin asioihin. Heidän poikansa Juhana VI tuli Marian jälkeen kuninkaaksi.
Pietari III oli vuodesta 1743 Johanniittain ritarikunnan Portugalin suurpriori.
Kim Jae-bum
Kim Jae-bum (, s. 25. tammikuuta 1985 Gimcheon, Pohjois-Gyeongsang) on eteläkorealainen judon olympiavoittaja ja maailmanmestari.
Kim voitti 81 kilogramman painoluokassa olympiakultaa Lontoossa 2012 kukistettuaan loppuottelussa saksalaisen Ole Bischofin. Pekingin olympialaisissa 2008 Kim oli saanut samassa sarjassa hopeaa hävittyään loppuottelussa Bischofille.
Kim voitti 81-kiloisten maailmanmestaruuden Tokiossa 2010 kukistettuaan loppuottelussa brasilialaisen Leandro Guilheiron ja Pariisissa 2011, jolloin voitti finaalissa Montenegron Srđan Mrvaljevićin. Hän sai samassa painoluokassa MM-pronssia Rotterdamissa 2009. Hän voitti joukkuekilpailun maailmanmestaruuden Kairossa 2005 ja sai MM-hopeaa Astanassa 2015.
Kim saavutti Aasian kisoissa kultaa 81 kg:n painoluokassa Kantonissa 2010 sekä 81-kiloisissa ja joukkuekilpailussa Incheonissa 2014. Aasian-mestaruuskilpailuissa hän on saavuttanut kultaa 73-kiloisissa 2005 ja 81-kiloisissa 2008, 2009, 2011 ja 2012 sekä hopeaa 81-kiloisissa 2015.
Kim voitti alle 20-vuotiaiden maailmanmestaruuden 73 kg:n sarjassa 2004 ja saman ikäluokan Aasian-mestaruuden 66-kiloisissa 2003. Hän sai 73-kiloisissa universiadihopeaa 2007.
Kim on saavuttanut Masters-, Grand Slam- ja Grand Prix -kilpailuissa kuusi turnausvoittoa, kaksi kakkossijaa ja kaksi kolmossijaa. Maailmancupeissa ja Continental Open -kilpailuissa hänellä on seitsemän turnausvoittoa, yksi kakkos- ja yksi kolmossija.
Hietalahden Villa
Hietalahden Villa () on Vaasan Hietalahden puistossa oleva vanha puuhuvila vuodelta 1845. Se oli vuodesta 1880 vuoteen 2016 Vaasan kaupungin omistuksessa ja toimi monien juhlien ja tapahtumien pitopaikkana. Nykyinen omistaja Kiinteistö Oy Hietalahden Villa on kunnostanut huvilan yksityistä ravintolatoimintaa varten. Tiloissa toimii nyt alueosuuskauppa KPO:n ravintola Villa Sandviken. Ympäröivän puiston kesätapahtumaperinnettä elvyttää kesällä 2017 ensi kertaa järjestetty FestiVilla.
Hietalahden puiston 1840-luvun puolessavälissä itselleen rakentanut kaupunginlääkäri Fredric Gabriel Sanmark myi alueen hovioikeudenasessori Carl Johan Boylle muuttaessaan pois kaupungista. Vaasan palon jälkeen maa-alue siirtyi kaupungin omistukseen osana hanketta siirtää palanut kaupunki uuteen paikkaan meren rantaan.
Hietalahden Villan alkuperäinen kaksikerroksinen osa on tyyliltään empire-kartano. Puolipyöreä, funktionalismia edustava ravintolaosa valmistui 1939.
Paitsi nykyisen Vaasan yhtenä vanhimmista rakennuksista, Hietalahden Villaa pidetään yhtenä varhaisimmista suomalaisista kesähuviloista. Huvilakulttuuri levisi Ruotsista Suomeen ensin Pohjanlahden rannikolle 1800-luvun alkupuolella ja vasta vuosisadan loppupuolella Etelä-Suomeen, kuten Helsinkiin ja Turun Ruissaloon.
Deokcheon
Deokcheon (, hanja 德川) on kaupunki Korean demokraattisen kansantasavallan Etelä-Pyeonganin maakunnassa. Vuoden 2008 väestönlaskennan mukaan kaupungissa asui yhteensä 237 133 henkilöä.
Deokcheon sijaitsee vuoristoisella maaseudulla. Maanpinnan korkeus madaltuu kaupungin reunamilta kohti sen keskustaa. Pohjoisessa ja lännessä kohoavat Myohyangvuoret ja etelässä Janganvuoret. Kaupungin korkein kohta on 1 250 metrin korkeuteen merenpinnasta nouseva Janganvuori. Idässä virtaa Taedongjoki, joka on kaivertanut paikallista kalkkikiveä. Luolat ovatkin yleisiä. Joen yläjuoksulle rakennettiin pato vuonna 1952, mistä syntyi Kŭmsŏngin tekojärvi. Tammikuun keskilämpötila on -8,4 °C ja elokuun 23,2 °C. Keskimääräinen vuosittainen sadanta on 1 202 mm.
Deokcheoniin perustettiin varuskunta Goryeo-dynastian levittäytyessä pohjoiseen vuonna 947. Vuonna 1001 se sai nimen Tŏkju ja vuonna 1413 Deokcheon. Kaupungin lähellä sijaitsee kuusi suurta kivihiiliesiintymää, joiden hyödyntämiseksi rakennettiin rautatie vuonna 1939. Tunnetuksi kaupunki nousi kuitenkin 1950-luvulla, kun kaupunkiin rakennettiin vuonna 1956 valmistunut Sǔngrin moottoritehdas. Tehdas vauhditti kaupungin kasvua. 1980-luvulla tehtaalla valmistettiin 6 000–7 000 ajoneuvoa vuosittain, mutta sittemmin valmistusmäärät ovat romahtaneet. Kaupunki Deokcheonista muodostettiin vuonna 1984.
Deokcheonin pääasialliset teollisuuden alat ovat kaivos- ja autoteollisuus. Sǔngrin moottoritehdas on Pohjois-Korean suurin autotehdas ja se työllistää 25 000 henkilöä. Deokcheonin kaivoskonetehdas sijaitse Osangissa ja siellä valmistetaan esimerkiksi kaivoskärryjä. Deokcheonissa on myös kevyttä teollisuutta, kuten tekstiili-, silkki- ja elintarviketeollisuutta. Taedongin sähkövoimala saa voimansa Taedongjoelle rakennetusta padosta.
Kaupungin pinta-alasta noin 9 % on maatalouskäytössä ja tärkein viljelykasvi on maissi. Mulperipuilla on merkitystä silkintuotannossa.
Gimhae
Gimhae (, hanja 金海市; kirjoitettu myös "Kimhae") on kaupunki Etelä-Korean Etelä-Gyeongsangin maakunnassa. Se sijaitsee linnuntietä 18 kilometriä suurkaupunki Busanin keskustasta länteen ja 311 kilometriä Soulista kaakkoon. Vuonna 2016 kaupungin väkiluvuksi arvioitiin 529 422.
Pudasjärven hirsikampus
Pudasjärven hirsikampus on Pudasjärven keskustaajamassa Kurenalla sijaitseva yhtenäiskoulu, jossa toimivat yhteisesti peruskoulu ja lukio. Koulurakennus otettiin käyttöön elokuussa 2016, ja se on kooltaan maailman suurin hirsirakennus. Hirsikampuksen on suunnitellut Arkkitehtitoimisto Lukkaroinen Oy. Rakennus voitti vuoden 2016 puupalkinnon.
Koulurakennus päätettiin rakentaa Kurenalan ja Rimminkankaan kouluissa sekä Pudasjärven vanhassa lukiorakennuksessa ilmenneiden sisäilmaongelmien vuoksi. Vuonna 2012 kaupunginvaltuusto päätti sijoittaa uuden koulurakennuksen valtatien 20 ja Ritolantien risteykseen, Iijoen rannalle.
Kampus koostuu neljästä rakennuksesta, joista matalat osat ovat opetustiloja. Ne yhdistyvät toisiinsa lasikäytävin ja -seinin. Toiseen kerrokseen on sijoitettu hallinnolliset tilat sekä muutama opetustila. Betonirakenteisessa rakennuksessa sijaitsevat keskuskeittiö, teknisen työn luokka sekä väestönsuoja.
Yhtenäiskoulussa annetaan esiopetusta sekä perusopetusta luokka-asteille 1–9. Koulun rehtorina toimii Mikko Lumme sekä apulaisrehtoreina Eeva Harju sekä Aro Rissa. Elokuussa 2016 siellä opiskeli noin 690 oppilasta.
Pudasjärvellä lukio perustettiin vuonna 1960, joka alun perin aloitti Lakarissa sijaitsevassa koulurakennuksessa Iijoen pohjoispuolella. Myöhemmin lukio siirtyi jo nykyään lakkautetun Rimminkankaan koulun yhteyteen, ja vuonna 2016 Hirsikampukseen. Pudasjärven lukio on Suomen ainoa lukio, jossa voi lukio-opintojen ohessa suorittaa ilmailualan lentolupakirjan.
Hirsikampuksen yhteyteen oli tarkoitus sijoittaa kuvanveistäjä Kari Tykkyläisen suunnittelema "Metsästä salvokseksi" -pronssipatsas. Kaupunginvaltuusto äänesti veistoksen hankinnan puolesta ehtona, että patsaan kustannukset olisivat korkeintaan noin 185 500 euroa. Patsaan hankinta kuitenkin kaatui joulukuussa 2015 järjestetyssä kaupunginvaltuuston kokouksessa äänin 16–15. Hankkeen kaatumisen perusteita olivat muun muassa patsaan hinta sekä jääviyskysymykset, joiden mukaan hallitukseen kuuluva Tykkyläinen on saattanut olla jäävi siinä vaiheessa, kun veistosta alettiin jo suunnittella entisen kaupunginjohtajan aikaan.
Muncheon
Muncheon (, hanja 文川) on kaupunki Korean demokraattisen kansantasavallan Gangwonin maakunnassa. Vuoden 2008 väestönlaskennan mukaan kaupungissa asui yhteensä 122 934 henkilöä.
Joihinkin muihin Gangwonin maakunnan alueisiin verrattuna Muncheonin maasto on suhteellisen tasaista. Yli puolet kaupungista sijaitsee alueella, jonka korkeus merenpinnasta on alle 200 metriä. Maskiryǒngin vuorijono sijaitsee kaupungista lounaaseen. Kaupungin korkein kohta ok Maebongvuori (869 m). Kaupungissa vallitsee meri-ilmasto. Tammikuun keskilämpötila on -2,9 °C ja elokuun 22,9 °C. Keskimääräinen vuosittainen sadanta on 1 546 mm. Noin 66 % kaupungin pinta-alasta on metsää.
Muncheon on teollisuuskaupunki ja siellä sijaitsee kolme Pohjois-Korean tärkeintä kirjometallien sulattoa. Munphyǒngin sulatto perustettiin Japanin miehitysaikana Koreassa vuonna 1938 nimellä Wonsanin terästehdas. Tehdasta on laajennettu Korean itsenäistyttyä ja nykyisin siellä tuotetaan useita eri metalleja. Sulatto työllistää noin 7 000 henkilöä. Lähellä sijaitsee 2 500 henkilöä työllistävä 21. syyskuuta sulatto, jossa tuotetaan lyijyä, kultaaa ja sinkkiä. Sinkkiä ja kultaa viedään Kiinaan ja Japaniin. Kolmas sulatto on Muncheonin sinkkisulatto.Merkittävä osuutensa paikallisesta elinkeinoelämästä on myös kalastuksella. Songjǒnin lahti koillisessa on tunnettu ostereistaan.
Ivalo (televisiosarja)
Ivalo (englanninkieliseltä markkinointinimeltään "Arctic Circle") on vuosina 2017–2018 Lapissa kuvattu suomalais-saksalainen rikosdraamasarja, jonka pääosissa näyttelevät suomalaiset Iina Kuustonen ja Pihla Viitala sekä saksalaisnäyttelijät Maximilian Brückner ja Clemens Schick. Sarja on suomalaisen tuotantoyhtiön Yellow Film & TV:n sekä saksalaisen Bavaria Filmin yhteistuotanto. Sarjan budjetti oli 6,5 miljoonaa euroa.
Sarjan kuvaukset alkoivat 27. marraskuuta 2017. Keväällä 2018 niitä jatkettiin Inarissa ja Utsjoella. Sarjan kolme ensimmäistä jaksoa julkaistiin Elisa Viihteessä 21. joulukuuta 2018 ja se esitetään kokonaisuudessaan Ylen kanavilla vuonna 2019.
Sarjassa suomalaispoliisi Nina Kautsalo (es. Iina Kuustonen) sekä saksalainen virustutkija Thomas Lorenz (es. Maximilian Brückner) tutkivat yhdessä Ivalossa tapahtunutta sarjamurhaa. Sarjan alussa poliisi löytää syrjäiseltä mökiltä huonossa kunnossa olevan prostituoidun sidottuna ja hänen verinäytteestään löytyy hengenvaarallinen virus. Pian lähistöltä löytyy kahden muun naisen ruumiit.
Osan
Osan (, hanja 烏山市) on kaupunki Etelä-Korean Gyeonggin maakunnassa. Se sijaitsee linnuntietä 47 kilometriä Soulista etelään. Vuonna 2016 kaupungin väkiluvuksi arvioitiin 208 656.
Yangju
Yangju (, hanja 楊州市) on kaupunki Etelä-Korean Gyeonggin maakunnassa. Se sijaitsee linnuntietä 25 kilometriä Soulista pohjoiseen. Vuonna 2016 kaupungin väkiluvuksi arvioitiin 205 513.
Guri
Guri (, hanja 九里市) on kaupunki Etelä-Korean Gyeonggin maakunnassa. Se sijaitsee linnuntietä 14 kilometriä naapurina olevasta pääkaupunki Soulista länteen.
Paikallishallinnollisesti kaupunki jakautuu 8 dongiin, 262 tongiin ja 1653 baniin. Vuonna 2016 Gurin väkiluvuksi arvioitiin 193 763.
Kaupungin alueella on useita kuninkaallisia hautamuistomerkkejä.
Anseong
Anseong (, hanja 安城市) on kaupunki Etelä-Korean Gyeonggin maakunnan eteläosassa. Kaupunki sijaitsee kilometriä 67 kilometriä Soulista eteläkaakkoon. Kaupungin eteläpuolella ovat Cheonan, Jincheon ja Eumseong, länsipuolella on Pyeongtaek, pohjoisessa Yongin ja koillisessa Icheon.
Vuonna 2016 kaupungin väkiluvuksi arvioitiin 182 896.
Kaupungissa on laajat metsä- ja viheralueet.
Uiwang
Uiwang (, hanja 儀旺市) on kaupunki Etelä-Korean Gyeonggin maakunnassa. Se sijaitsee linnuntietä 25 kilometriä Soulista etelään. Vuonna 2016 kaupungin väkiluvuksi arvioitiin 156 763.
Pocheon
Pocheon (, hanja 抱川市) on kaupunki Etelä-Korean Gyeonggin maakunnassa. Se sijaitsee linnuntietä 41 kilometriä Soulista pohjoiskoilliseen. Vuonna 2016 kaupungin väkiluvuksi arvioitiin 154 763.
Yeoju
Yeoju (, hanja 驪州市) on kaupunki Etelä-Korean Gyeonggin maakunnassa. Se sijaitsee Hanjoen varrella, linnuntietä 65 kilometriä Soulista itäkaakkoon. Vuonna 2016 kaupungin väkiluvuksi arvioitiin 111 563.
Jinju
Jinju (, hanja 晋州市) on kaupunki Etelä-Korean Etelä-Gyeongsangin maakunnassa, Namjoen (Namgang) varrella. Kaupunki sijaitsee linnuntietä 88 kilometriä suurkaupunki Busanista länteen ja 284 kilometriä Soulista eteläkaakkoon. Vuonna 2016 kaupungin väkiluvuksi arvioitiin 346 739.
Yangsan
Yangsan (, hanja 梁山市) on kaupunki Etelä-Korean Etelä-Gyeongsangin maakunnassa. Se sijaitsee linnuntietä 18 kilometriä suurkaupunki Busanista pohjoiseen ja 309 kilometriä Soulista kaakkoon. Vuonna 2016 kaupungin väkiluvuksi arvioitiin 317 037.
Pohang
Pohang (, hanja 浦項市) on satamakaupunki Japaninmeren rannalla Etelä-Korean Pohjois-Gyeongsangin maakunnassa. Se sijaitsee linnuntietä 96 kilometriä suurkaupunki Busanista pohjoiseen ja 272 kilometriä Soulista kaakkoon.
Kaupungiksi se nimitettiin 15.8.1949. Vuonna 2016 kaupungin väkiluvuksi arvioitiin 516 775.
Kaupungissa toimii myös Pohangin lentoasema.
Gumi
Gumi (, hanja 龜尾市) on kaupunki Etelä-Korean Pohjois-Gyeongsangin maakunnassa. Se sijaitsee linnuntietä 203 kilometriä Soulista kaakkoon. Vuonna 2016 kaupungin väkiluvuksi arvioitiin 419 891.
Iksan
Iksan (, hanja 益山市) on kaupunki Etelä-Korean Pohjois-Jeollan maakunnassa. Se sijaitsee linnuntietä 180 kilometriä Soulista etelään. Vuonna 2016 kaupungin väkiluvuksi arvioitiin 300 479.
Isabella (Brasilian kruununprinsessa)
Isabella (, myöhemmin kreivitär Eu; 29. heinäkuuta 1846 Rio de Janeiro – 14. marraskuuta 1921 Eu, Ranska) oli Brasilian keisarikunnan viimeinen kruununperillinen, joka toimi isänsä keisari Pedro II:n valtakaudella kolmesti maan sijaishallitsijana. Viimeisellä sijaishallitsijakaudellaan Isabella vahvisti vuonna 1888 orjuuden lakkauttamisen. Tämä osittain johti vuoden 1889 vallankumoukseen, jossa keisarikunta kumottiin.
Isabella oli vanhempi keisari Pedro II:n ja tämän puolison Teresa Kristiinan kahdesta tyttärestä. Veljiensä kuoltua jo lapsina hänestä tuli laillinen kruununperijä. Isabella nai vuonna 1864 sotilaana tunnetun prinssi Gaston d’Orléansin, Eun kreivin, joka kuului Ranskan syrjäytettyyn Orléans-hallitsijasukuun. Heille syntyi kolme poikaa.
Isabella toimi sijaishallitsijana isänsä pitkien Euroopan-matkojen aikana toukokuusta 1871 maaliskuuhun 1872, maaliskuusta 1876 syyskuuhun 1877 ja heinäkuusta 1887 elokuuhun 1888. Jo ensimmäisellä sijaishallitsijakaudellaan hän vahvisti vuonna 1871 niin sanotun Rio Branco -lain, joka määräsi kaikki sen jälkeen syntyneet orjien lapset vapaiksi kansalaisiksi. Kolmannen sijaishallitsijakautensa aikana hän painosti paroni Cotegipen konservatiivihallituksen eroamaan ja nimitti pääministeriksi orjuudenvastustajana tunnetun João Alfredo Corrêa de Oliveiran, jonka hallitus laati pikimmiten niin sanotun kultaisen lain ("Lei Áurea") orjuuden täydellisestä lakkauttamisesta ilman korvauksia orjanomistajille. Abolitionismin kannattajaksi itsekin kääntynyt Isabella vahvisti lain toukokuussa 1888 heti kun se oli hyväksytty parlamentissa. Tämä käänsi Brasilian vanhoilliset piirit häntä ja koko keisarihuonetta vastaan.
Vuoden 1889 tasavaltaisen vallankumouksen jälkeen keisariperhe karkotettiin maasta ja Isabella asui loppuikänsä Ranskassa. Karkotuspäätös kumottiin vuonna 1920, mutta hän oli silloin jo liian huonokuntoinen matkustamaan, ja kuolikin seuraavana vuonna miehelleen kuuluneessa Eun linnassa. Bragançan hallitsijasuvun brasilialainen haara sammui Isabellan kuollessa. Isabellan ja hänen miehensä jäännökset siirrettiin Ranskasta Brasilian Petrópolisiin vuonna 1971, jolloin hänelle järjestettiin valtiolliset hautajaiset.
Tony Ferguson
Anthony Armand Ferguson (s. 12. helmikuuta 1984 Oxnard, Kalifornia) on yhdysvaltalainen vapaaottelija. Hän on ollut lokakuusta 2017 lähtien kevytsarjan tilapäismestari. Ferguson on aiemmin voittanut Ultimate Fighter 13 -turnauksen.
Ferguson aloitti vapaaottelun 2008, jolloin hän otteli kolme ottelua Kaliforniassa. Ferguson voitti ensin huhtikuussa avausottelunsa Steve Avalosia vastaan luovutuksella lyönnein ja kyynärpääosumin toisen erän alussa. Heinäkuussa Ferguson voitti Brandon Adamsin teknisellä tyrmäyksellä lyönnein myös toisessa erässä. Kolmas ottelu oli thainyrkkeilijä Joe Schillingiä vastaan, joka otteli uransa kolmannen vapaaottelunsa. Ferguson voitti ottelun Von Flu kuristuksella toisessa erässä.
Tammikuussa 2009 Ferguson jatkoi voittokulkuaan Frank Parkia vastaan, joka päättyi Fergusonille triangelikäsilukolla. Seuraavaksi hän kohtasi helmikuussa Karen Darabedyanin, jota vastaan Ferguson koki uransa ensimmäisen tappion vapaaottelussa. Kolme erää kestänyt ottelu päättyi tuomariäänin. Ottelun jälkeen Ferguson siirtyi ottelemaan National Fight Alliance MMA organisaatioon. Avausottelussaan hän voitti Daniel Hernandezin teknisellä tyrmäyksellä ensimmäisessä erässä. Ferguson voitti samalla tuloksella myös toukokuussa Devin Benjaminin 51 sekunnissa. Heinäkuussa Ferguson otteli yhen ottelun Rebel Fighterissa James Fanshieria vastaan, jonka hän voitti tuomariäänin. Palattuaan takaisin Ferguson hävisi lokakuussa Jamie Toneylle triangelikuristuksella ensimmäisessä erässä. Joulukuussa hän otteli vuoden viimeisen ottelunsa Chris Kennedya vastaan, joka päättyi Fergusonin voittoon lääkärin keskeytyksellä ensimmäisessä erässä.
2010 Ferguson jatkoi voittoaan maaliskuussa David Gardneria vastaan, jonka hän voitti teknisellä tyrmäyksellä toisen erän alussa. Syyskuussa Ferguson otteli PureCombatin välisarjan mestaruudesta Brock Jardinea vastaan. Hän voitti mestaruuden neljännessä erässä teknisellä tyrmäyksellä.
Huhtikuussa 2018 Fergusonin oli määrä otella kevytsarjan mestaruudesta Khabib Nurmagomedovia vastaan. Ferguson kuitenkin loukkasi polvensa kompastuttuaan kamerajohtoihin studiossa ja kaksikon välinen ottelu peruttiin neljännen kerran.
Amiga 3 - 68000-konekieli
Amiga 3 - 68000-konekieli on suomalainen kirja Motorola 68000 suorittimen ohjelmoinnista assemblyllä Amiga-tietokoneelle.
Kirja käsittelee suorittimen Amigan laitteiston ja piirisarjan ohjelmointia. Kirjassa on Amigan käyttöjärjestelmän ja sen ohjelmakirjastojen käyttö kuten Exec, Dos, Graphics ja Intuition -kirjastot. Liitteessä on esimerkkiohjelmien listaukset. Kirjan mukana tulevalla levykkeellä on Timo Rossin Monitori-ohjelma ja ohjelmoinnissa tarvittavia tiedostoja.
Kirja on osa Bitti-kirjojen sarjaa.
Amiga 4: EXEC - Amigan sydän
Amiga 4: EXEC - Amigan sydän on suomalainen kirja Amiga-tietokoneen ohjelmoinnista assemblyllä .
Kirja käsittelee Amigan käyttöjärjestelmätoimintojen käyttöä ja ohjelmointia.
Kirja on osa Bitti-kirjojen sarjaa.
Berthold Oppenheim
Berthold Oppenheim (29. heinäkuuta 1867 – 1942 Treblinka) oli juutalainen rabbi.